Page:Евангелие от Матфея, Марка, Луки и Иоанна на мордовском языке (М. Е. Евсевьев, 1910).djvu/208 - Wikisource\nPage:Евангелие от Матфея, Марка, Луки и Иоанна на мордовском языке (М. Е. Евсевьев, 1910).djvu/208\nЕван. отъ Луки гл. 18.\n6Мейле Іисус мерьсь: марятадо, мезть корты аволь виде судіясь? 7А идясынзе-ли Пазось эсь кочксезь ломанензэ, конат чинек-венек инялдыть Тензэ, коть Сон а эряскады идямост? 8Мерян теҥк: Сон курок идясынзе; аньсяк Ломанень Цёрась, сазь, муи-ли мастор лаҥгсонть кемима? 9Ёвтась истяжо притча-як эсь пряст праведнойкс ловныцятнэнень да лія ломатьнень мезекс-как апутыцятнэнень:\n10Кавто ломать совасть церькувас озномо: вейкесь фарисей, омбоцесь мытарь. 11Фарисейсь, стязь, эсь пачканзо озность истя: пасиба Теньть Пазом, мон аволь истямоян, кодат ліят ломатьне: ломанень паронь нельгсицят, аволь видеть, ускурявицят; или вана кодамо те мытарсь. 12Недлязонзо кавсть пост кирьдян, мезе добуван, — кеменьтсе часть максан аразь ломаннень. 13А мытарьсь ве ёно аштесь, сон сельмензэ-як менельс кепедмест визьдсь, аньсяк, мештензэ лаҥга чавозь, кортась: Пазом, ульть милостливой монень, пежетевстень. 14Мерян теҥк, те тусь эсь кудозонзо тонадо пек пежеттензэ ваньскадозь: эрьва конась, ки эсь прянзо покшокс тейни, се вишкиньгавтозь ули, а эсь прянзо вишкиньгавтыцясь, покшокс теезь ули.\n15Кантлесть Тензэ эйкакшкеть-как Сонзэ эзэзэст токадимань кис. Тонавтницянзо, тень неезь, кардасть эснэст. 16Іисус, сынст тердезь, мерьсь: нолдынк эйкакштнэнь Монень сакшномо да илиҥк кирьдть сынст; ведь истятнэнь ули Пазонь Инязорокс чись. 17Видестэ мерян теҥк: ки эйкакш ладсо Пазонь Инязорокс чинть а примасазо, се а сови эзэзэнзэ.\nRetrieved from "https://wikisource.org/w/index.php?title=Page:Евангелие_от_Матфея,_Марка,_Луки_и_Иоанна_на_мордовском_языке_(М._Е._Евсевьев,_1910).djvu/208&oldid=513655"\nThis page was last edited on 24 June 2017, at 19:14.